[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Bydd yr Wythnos Elusennau Cymru gyntaf yn cael ei chynnal rhwng 15-19 Tachwedd 2021. Ymunwch a\u0302 ni wrth i ni ddathlu\u2019r elusennau, mudiadau gwirfoddol, grwpiau cymunedol a\u2019r gwirfoddolwyr sy\u2019n cyfoethogi bywydau pob un ohonom ni yma yng Nghymru."}, {"text_idx": "#000007", "text": "Gwirfoddoli, rhoi, trio\u2019r her #CotPwyYwrSiacedHon ... mae\u2019r rhain yn ddim ond rhai o\u2019r ffyrdd y gallwch chi gymryd rhan yn yr #WythnosElusennauCymru newydd."}, {"text_idx": "#000009", "text": "Nod yr wythnos yw dathlu a thaflu golau ar waith gwych grwpiau nid-er-elw o bob lliw a llun yng Nghymru."}, {"text_idx": "#000011", "text": "Yn ystod Wythnos Elusennau Cymru, rydyn ni\u2019n gofyn i bobl ddangos eu cariad a\u2019u cefnogaeth i elusennau ar hyd a lled Cymru yn y ffyrdd canlynol:"}, {"text_idx": "#000012", "text": "So\u0302n amdanyn nhw ar gyfryngau cymdeithasol"}, {"text_idx": "#000013", "text": "Oes gennych chi hoff elusen sy\u2019n agos at eich calon? Soniwch amdanyn nhw ar blatfform cyfryngau cymdeithasol o\u2019ch dewis. Dywedwch wrthym ni pam eich bod yn eu hoffi a chofiwch ddefnyddio #WythnosElusennauCymru."}, {"text_idx": "#000014", "text": "Mae gennym ni wahanol thema bob dydd ar y cyfryngau cymdeithasol. Byddwn ni\u2019n canolbwyntio ar wahanol agweddau ar sut mae elusennau, grwpiau gwirfoddol a gwirfoddolwyr yn gwneud gwahaniaeth bob dydd ledled Cymru."}, {"text_idx": "#000015", "text": "Wythnos Elusennau Cymru yw\u2019r adeg berffaith i gyflwyno rhodd i\u2019ch hoff elusen. Cofiwch, nid oes raid iddo fod yn rhodd ariannol \u2013 gallai fod yn fag o ddillad neu eitemau eraill i\u2019ch siop elusen leol, neu gallech hyd yn oed roi ychydig o\u2019ch amser drwy wirfoddoli (gweler isod)."}, {"text_idx": "#000016", "text": "Gallwch chi hefyd gymryd rhan yn ein her \u2018Cot pwy yw\u2019r siaced hon?\u2019!"}, {"text_idx": "#000017", "text": "Cofrestru i fod yn wirfoddolwr"}, {"text_idx": "#000018", "text": "Oes gennych chi rywfaint o amser rhydd ac yn teimlo y gallech chi ei ddefnyddio i wneud ychydig o ddaioni? Beth am gofrestru i fod yn wirfoddolwr? Os oes gennych chi ddiddordeb mewn bod yn wirfoddolwr, mae volunteering-wales.net yn lle da i ddechrau."}, {"text_idx": "#000019", "text": "Gallwch chi gael rhagor o wybodaeth am ein thema\u0302u \u2018so\u0302n amdanynt\u2019 am yr wythnos, a sut i gymryd rhan yn yr her \u2018Cot pwy yw\u2019r siaced hon?\u2019 yn ein pecyn ymgyrchu."}, {"text_idx": "#000020", "text": "Os ydych chi\u2019n elusen, yn fudiad gwirfoddol neu\u2019n grw\u0302p cymunedol:"}, {"text_idx": "#000021", "text": "Anfonwch luniau atom ni o\u2019r gwaith gwych rydych chi\u2019n ei wneud i\u2019w harddangos ar oriel gwefan Wythnos Elusennau Cymru (gwnewch yn siw\u0302r bod gennych chi ganiata\u0302d pawb sydd yn y lluniau)\nRhannwch fideo byr am eich gwaith ar gyfryngau cymdeithasol a chofiwch ddefnyddio #WythnosElusennauCymru. (Gallwch weld canllawiau \u2018sut i\u2019 syml ar wefan Wythnos Elusennau Cymru)\nHelpwch ni i amlygu gwaith ein sector drwy rannu pecyn ymgyrchu Wythnos Elusennau Cymru gyda\u2019ch cefnogwyr, ffrindiau, perthnasau, cydweithwyr, cymdogion, pobl rydych chi\u2019n ei gyfarfod ar y stryd, y postman ac ati ..."}, {"text_idx": "#000022", "text": "Ewch i wythnoselusennaucymru.cymru i gael gwybod mwy a lawrlwytho\u2019r pecyn ymgyrchu."}, {"text_idx": "#000024", "text": "Diweddariad ar canllawiau\u2019r Comisiwn Elusennau"}, {"text_idx": "#000025", "text": "Ymchwil blynyddol y Comisiwn Elusennau"}, {"text_idx": "#000029", "text": "Ymunwch a\u0302 ni ar y cyfryngau cymdeithasol"}]